	ЗАЦВЕРДЖАНА

	Міністэрствам адукацыі

	Рэспублікі Беларусь

	












Вучэбная праграма
па вучэбным прадмеце «Матэматыка»
для I класа устаноў адукацыі,
якія рэалізуюць адукацыйныя праграмы агульнай сярэдняй адукацыі,
з беларускай мовай навучання і выхавання



ГЛАВА 1
АГУЛЬНЫЯ ПАЛАЖЭННІ

1. Вучэбная праграма па вучэбным прадмеце «Матэматыка» (далей – вучэбная праграма) прызначана для I класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання. 
На вывучэнне зместу вучэбнага прадмета адведзена 120 гадзін у I класе (4 гадзіны на тыдзень). 
Вывучэнне зместу вучэбнага прадмета «Матэматыка» пачынаецца па завяршэнні модуля «Уводзіны ў школьнае жыццё».
Настаўнік мае права пераразмеркаваць колькасць гадзін на вывучэнне раздзелаў у межах агульнай колькасці названых вучэбных гадзін. 
2. Мэты вывучэння зместу вучэбнага прадмета «Матэматыка» на I ступені агульнай сярэдняй адукацыі – развіццё асобы вучня, якая валодае матэматычнымі ведамі, уменнямі і навыкамі, неабходнымі для вырашэння вучэбна-пазнавальных, вучэбна-практычных і жыццёвых задач; фарміраванне ўмення вучыцца, функцыянальнай адукаванасці.
3. Задачы вывучэння зместу вучэбнага прадмета «Матэматыка» на I ступені агульнай сярэдняй адукацыі: 
выхаванне грамадзянскасці, фарміраванне гуманістычных каштоўнасцяў, нацыянальнай ідэнтычнасці, патрыятызму; 
фарміраванне цікавасці да вывучэння матэматыкі, да даследавання матэматычнай сутнасці аб’ектаў навакольнага свету, развіццё вучэбна-пазнавальных матываў; 
развіццё асноў лагічнага і алгарытмічнага мыслення, прасторавага ўяўлення, матэматычнага маўлення; 
фарміраванне ўніверсальных вучэбных дзеянняў у працэсе вырашэння вучэбна-пазнавальных і вучэбна-практычных задач сродкамі матэматыкі; 
фарміраванне пачатковых уяўленняў аб ліку, велічыні і геаметрычнай фігуры; 
фарміраванне пачатковых уменняў па пабудове мадэляў рэальных сітуацый з колькаснымі дадзенымі;  
азнаямленне са спосабамі збору і прадстаўлення інфармацыі з дапамогай малюнкаў, схем, чарцяжоў, дыяграм, тэкстаў, табліц, матэматычнай сімволікі. 
4. Прыярытэтныя віды функцыянальнай адукаванасці, якія фарміруюцца пры вывучэнні зместу вучэбнага прадмета «Матэматыка».
У працэсе вывучэння зместу вучэбнага прадмета «Матэматыка» прыярытэтнымі відамі функцыянальнай адукаванасці выступаюць:  
матэматычная адукаванасць – праз фарміраванне ўменняў прымяняць матэматыку ў розных жыццёвых кантэкстах, усведамленне неабходнасці матэматычных ведаў для вырашэння вучэбных і жыццёвых задач;
інфармацыйная адукаванасць – праз фарміраванне ўменняў здабываць неабходную інфармацыю з розных крыніц, аналізаваць і ацэньваць якасць інфармацыі, выкарыстоўваць інфармацыйна-камунікацыйныя тэхналогіі з улікам патрабаванняў інфармацыйнай бяспекі;
чытацкая адукаванасць – праз фарміраванне ўменняў сэнсавага чытання, аналізу, інтэрпрэтацыі тэкстаў, разумення невербальнай інфармацыі, прадстаўленай рознымі спосабамі (малюнак, табліца, схема, дыяграма і іншае), пераводу інфармацыі з адной формы ў іншую; авалоданне матэматычнай тэрміналогіяй;   
фінансавая адукаванасць – праз фарміраванне ўменняў разумець, аналізаваць, ацэньваць і выкарыстоўваць інфармацыю, звязаную з фінансамі, у ходзе работы над матэматычным заданнямі, а таксама ў працэсе прыняцця эфектыўных рашэнняў у рэальных сітуацыях.
5. Універсальныя кампетэнцыі, якія фарміруюцца пры вывучэнні зместу вучэбнага прадмета «Матэматыка».
Арганізацыя адукацыйнага працэсу пры вывучэнні зместу вучэбнага прадмета «Матэматыка» накіравана на фарміраванне наступных універсальных кампетэнцый: 
кампетэнцыя грамадзянскасці – праз выкарыстанне на вучэбных занятках фактаў гісторыі, нацыянальнай культуры, дасягненняў навукі, эканомікі, спорту Рэспублікі Беларусь; уключэнне ў змест заданняў прыкладаў вядомых артэфактаў і аб’ектаў прыроды Рэспублікі Беларусь;
кампетэнцыя мыслення – праз развіццё лагічнага, алгарытмічнага, крытычнага, крэатыўнага і іншых відаў мыслення: авалоданне лагічнымі прыёмамі мыслення (аналіз, сінтэз, параўнанне, класіфікацыя, выяўленне заканамернасцяў, усталяванне аналогій, сувязяў у навучальным матэрыяле і іншыя); развіццё здольнасці разважаць паслядоўна і апісваць ход выкананых дзеянняў; фармуляванне ўласнага меркавання і яго аргументацыя; знаходжанне розных спосабаў вырашэння задач; фарміраванне ўменняў працаваць з дадзенымі (пошук, інтэграцыя, інтэрпрэтацыя і пераўтварэнне колькаснай інфармацыі, выкарыстанне знакава-сімвалічных сродкаў, у тым ліку навучальных мадэляў рэальных і матэматычных аб’ектаў);  
кампетэнцыя эмацыянальнай рэгуляцыі – праз стварэнне ўмоў для праяўлення вучнямі эмацыянальна-каштоўнасных адносін да вывучаемых матэматычных аб’ектаў; фарміраванне ўмення свядома рэгуляваць паводзіны і эмацыянальныя рэакцыі пры пераадоленні цяжкасцяў у працэсе выканання матэматычных заданняў;
кампетэнцыя камунікацыі – праз авалоданне матэматычным маўленнем; навыкамі вусных і пісьмовых зносін, неабходнымі для перадачы матэматычнай інфармацыі; уменнямі працаваць з матэматычнымі тэкстамі розных фарматаў; фарміраванне чытацкіх уменняў, значных для вывучэння матэматыкі (шукаць, аналізаваць, выкарыстоўваць матэматычную інфармацыю ў розных сацыяльна-асобасных кантэкстах);
кампетэнцыя кааперацыі – праз фарміраванне ўменняў аргументавана прэзентаваць рашэнне задачы і карэктаваць яго ў супрацоўніцтве з іншымі вучнямі і настаўнікам; разглядаць і адэкватна ацэньваць розныя пункты гледжання і спосабы рашэнняў; працаваць у камандзе, прымаць мэту каманды, адказна выконваць свае функцыі, узятыя на сябе абавязацельствы, самастойна вырашаць пастаўленыя задачы, праяўляць ініцыятыву пры выкананні матэматычных заданняў;
кампетэнцыя ўстойлівага асобаснага развіцця – праз развіццё патрэбнасці ў самарэалізацыі, самаразвіцці, самапазнанні і рэфлексіі ў ходзе авалодання зместам вучэбнага прадмета «Матэматыка»; стварэнне ўмоў для вызначэння арыенціраў асобаснага развіцця з улікам індывідуальных магчымасцяў і матэматычных здольнасцяў вучня, праяўлення валявых якасцяў пры выкананні матэматычных заданняў.
6. Спецыфіка вывучэння вучэбнага прадмета.
Аб’ектам вывучэння вучэбнага прадмета «Матэматыка» з’яўляюцца колькасныя ўласцівасці і адносіны, прасторавыя формы навакольнага свету. 
Спецыфіка вывучэння вучэбнага прадмета «Матэматыка» заключаецца ў даследаванні колькасных адносін і формаў навакольнай рэчаіснасці з дапамогай тэарэтычных і эмпірычных метадаў вучэбнага пазнання, набыцці першапачатковага вопыту прымянення вучэбных мадэляў рэальных і матэматычных аб’ектаў. 
Змястоўныя лініі вучэбнай праграмы вучэбнага прадмета «Матэматыка»: лікі і вылічэнні, тэкставыя арыфметычныя задачы, геаметрычныя фігуры і велічыні, работа з дадзенымі. 
Арыфметычны матэрыял (змястоўная лінія «Лікі і вылічэнні») вывучаецца канцэнтрычна: адназначныя лікі, двухзначныя лікі да 20, лікі ад 20 да 100, лікі ад 100 да 1000, лікі ад 1000 да 1 000 000. Пераход да новага канцэнтра суправаджаецца пашырэннем мноства вывучаных лікаў, сістэматызацыяй ведаў, увядзеннем новых паняццяў і спосабаў дзеянняў. У рамках гэтай лініі таксама прадстаўлены невялікі па аб’ёме алгебраічны матэрыял (паняцці «пераменная», «ураўненне», «выраз», «роўнасць», «няроўнасць», іншыя).   
Навучанне рашэнню тэкставых арыфметычных задач (змястоўная лінія «Тэкставыя арыфметычныя задачы») забяспечвае сувязь паміж матэматычнай тэорыяй і практычнай дзейнасцю, паказвае магчымасць выкарыстання матэматычных ведаў у жыцці, аказвае выхаваўчае ўздзеянне на вучняў як праз тэксты задач з пэўным зместам (маральна-этычным, патрыятычным, экалагічным і гэтак далей), так і праз спосабы і формы арганізацыі работы з задачай. Пры рабоце з тэкставымі арыфметычнымі задачамі фарміруюцца прадстаўленні вучняў пра структуру задачы, сувязі паміж яе дадзенымі і шуканым, спосабы разважанняў і праверкі выкананага рашэння. На прыкладзе навучання рашэнню задач вучні атрымліваюць пачатковы вопыт работы з вучэбнымі мадэлямі (схемамі, табліцамі, дыяграмамі) і знаёмяцца з залежнасцямі паміж велічынямі.
Азнаямленне з геаметрычнымі фігурамі і велічынямі (змястоўная лінія «Геаметрычныя фігуры і велічыні») цесна звязана з вывучэннем лікаў, фарміраваннем вылічальных уменняў і рашэннем тэкставых задач. Пры вывучэнні геаметрычнага матэрыялу вучні знаёмяцца з геаметрычнымі фігурамі (кропка, прамая, адрэзак, ламаная, прамень, вугал, квадрат, прамавугольнік, трохвугольнік, акружнасць, круг, іншыя) і целамі (куб, прызма, цыліндр, піраміда, шар, конус), вучацца будаваць некаторыя геаметрычныя фігуры (прамая, адрэзак, ламаная, прамень, прамавугольнік, квадрат, акружнасць) на аркушы паперы з дапамогай чарцёжных інструментаў. Фарміраванне ўяўлення пра велічыні адбываецца ў працэсе іх параўнання і вымярэння. У працэсе параўнання велічынь адбываецца ўсталяванне адносін роўнасці і няроўнасці паміж аднароднымі велічынямі (даўжыня, маса, плошча, час). Вучні знаёмяцца з адзінкамі вымярэння велічынь і суадносінамі паміж імі. Важным напрамкам пры вывучэнні велічынь з’яўляецца фарміраванне вымяральных уменняў вучняў. 
Навучанне рабоце з колькаснай інфармацыяй (змястоўная лінія «Работа з дадзенымі») накіравана на фарміраванне ўменняў самастойна атрымліваць інфармацыю з розных крыніц, апрацоўваць атрыманую інфармацыю (аналізаваць, сістэматызаваць, парадкаваць колькасныя дадзеныя), прадстаўляць апрацаваную інфармацыю ў выглядзе славесных апісанняў, схем, табліц, дыяграм, матэматычнай сімволікі.  
7. Рэкамендаваныя формы і метады навучання і выхавання. Віды вучэбнай дзейнасці вучняў.
Формай арганізацыі адукацыйнага працэсу па вучэбным прадмеце «Матэматыка» з’яўляюцца вучэбныя заняткі, якія ў залежнасці ад канкрэтных мэтавых установак могуць праходзіць у форме ўрока, уключаючы ўсе яго разнавіднасці (у тым ліку ўрок-падарожжа, урок-конкурс, урок-віктарына, абарона праектаў і іншыя), экскурсіі, практычнай работы на мясцовасці. З мэтай арганізацыі вучэбных заняткаў можа ажыццяўляцца франтальная, групавая, парная, індывідуальная работа. Стварэнню ўмоў для фарміравання і развіцця ўменняў прадуктыўнай камунікацыі і супрацоўніцтва на вучэбных занятках спрыяе спалучэнне індывідуальнай, групавой, франтальнай, парнай, калектыўнай формаў вучэбнай дзейнасці вучняў у адукацыйным працэсе.
Рэкамендаваныя метады навучання і выхавання: метады, якія спрыяюць фарміраванню функцыянальнай адукаванасці вучняў (праблемная гутарка, эўрыстычная гутарка, рашэнне сітуацыйных праблемных задач, метад праектаў, іншыя) у спалучэнні з традыцыйнымі (гутарка, тлумачэнне, практыкаванне, дэманстрацыя, іншыя). 
Рэкамендаваныя віды вучэбнай дзейнасці вучняў: пазнавальная, рэфлексіўна-рэгулятыўная, камунікатыўная, канкрэтна практычная (у рамках змястоўных ліній вучэбнага прадмета). 
Сродкі навучання і выхавання: вучэбна-метадычны комплекс; вучэбна-наглядныя дапаможнікі; электронныя сродкі навучання; друкаваныя і электронныя адукацыйныя і інфармацыйныя рэсурсы, абсталяванне; аўдыёвізуальныя сродкі; іншыя матэрыяльныя аб’екты. 
Выбар формаў, метадаў навучання і выхавання, асноўных вучэбных дзеянняў вызначаецца настаўнікам самастойна на аснове мэты і задач вывучэння пэўнай тэмы, патрабаванняў да вынікаў вучэбнай дзейнасці вучняў, сфармуляваным у главе 2 дадзенай вучэбнай праграмы, спецыфікі канкрэтнага класа і наяўных рэсурсаў.
[bookmark: _Hlk234500497]8. Чаканыя вынікі вывучэння зместу вучэбнага прадмета «Матэматыка» па завяршэнні навучання і выхавання на I ступені агульнай сярэдняй адукацыі. 
Асобасныя адукацыйныя вынікі:
праяўляе эмацыянальна-каштоўнаснае стаўленне да роднага краю, краіны; адчувае пачуццё гонару за Рэспубліку Беларусь; 
мае першапачатковыя ўяўленні пра чалавека як грамадзяніна Рэспублікі Беларусь, патрыёта сваёй краіны; 
праяўляе этычныя пачуцці, добразычлівасць і эмацыйна-маральную спагадлівасць; 
праяўляе цікавасць да вывучэння матэматыкі, да даследавання матэматычнай сутнасці аб’ектаў навакольнай рэчаіснасці; 
ацэньвае свае вынікі выканання матэматычных заданняў на аснове вылучаных крытэрыяў, вызначае шляхі ліквідацыі цяжкасцяў; імкнецца ўдасканальваць свае матэматычныя веды і ўменні;
умее рэгуляваць эмоцыі пры пераадоленні цяжкасцяў у працэсе выканання матэматычных заданняў;  
праяўляе гатоўнасць і здольнасць выкарыстоўваць матэматычныя веды, уменні і навыкі ў вучэбнай дзейнасці і паўсядзённым жыцці, валодае пачатковымі навыкамі ў галіне фінансавых адносін;
усведамляе ролю матэматыкі ў жыцці чалавека.
Метапрадметныя адукацыйныя вынікі:
аналізуе матэматычнае заданне, выяўляе неабходную і залішнюю інфармацыю для яго выканання; знаходзіць і адбірае неабходную інфармацыю з розных крыніц (падручнікаў, вучэбных дапаможнікаў, слоўнікаў, энцыклапедый, даведнікаў, іншых); 
выкарыстоўвае лагічныя прыёмы мыслення (аналіз, сінтэз, параўнанне, класіфікацыя, выяўленне заканамернасцяў, усталяванне аналогій, іншае); 
валодае спосабамі работы з інфармацыяй (пошук, здабыванне, інтэрпрэтацыя, ацэнка дакладнасці/недакладнасці, абагульненне, сістэматызацыя і прадстаўленне інфармацыі);
будуе і выкарыстоўвае вучэбныя мадэлі (схемы, табліцы, дыяграмы, іншае) у адпаведнасці са зместам вучэбна-пазнавальнай і вучэбна-практычнай задачы; 
умее разумець і ўтрымліваць вучэбныя мэты і задачы; планаваць і прагназаваць (разам з настаўнікам або самастойна) свае дзеянні для выканання матэматычных заданняў, выконваць дзеянні ў адпаведнасці з планам (інструкцыяй, алгарытмам); 
ацэньвае прамежкавы і канчатковы вынікі выканання матэматычнага задання, шукае прычыны няўдач;
ажыццяўляе самаацэнку і ўзаемаацэнку па прапанаваных або самастойна складзеных крытэрыях; 
умее слухаць і чуць аднагодкаў і настаўніка, карэктна дыскутуе і аргументуе сваю пазіцыю;
крытычна ставіцца да свайго рашэння, карэктуе яго ў супрацоўніцтве з іншымі вучнямі і настаўнікам, прызнае свае памылкі; 
праяўляе культуру зносін і ўзаемадзеяння ў працэсе сумеснай дзейнасці з аднагодкамі.
Прадметныя адукацыйныя вынікі: 
чытае, запісвае, параўноўвае лікі ў межах 1 000 000 і выконвае над імі арыфметычныя дзеянні;
чытае і запісвае выразы ў 2–4 дзеянні (складанне, адніманне, множанне, дзяленне), якія змяшчаюць адну або некалькі пар дужак, і знаходзіць іх значэння; 
ведае ўласцівасці арыфметычных дзеянняў і прымяняе іх пры вылічэннях;
знаходзіць значэнні выразаў са зменнай пры зададзеных значэннях зменнай; падбірае значэнні зменнай у няроўнасцях, пры якіх няроўнасці становяцца вернымі;
рашае ўраўненні на аснове ўзаемасувязі паміж кампанентамі і вынікам арыфметычнага дзеяння;
рашае простыя і састаўныя тэкставыя арыфметычныя задачы ў 2–4 дзеянні арыфметычным спосабам; 
вымярае велічыні і выражае значэнні аднародных велічынь у адзінках розных найменняў; параўноўвае значэнні велічынь і выконвае над імі арыфметычныя дзеянні; 
распазнае вывучаныя геаметрычныя фігуры;  
будуе геаметрычныя фігуры (прамая, адрэзак, ламаная, прамень, прамавугольнік, квадрат, акружнасць) з дапамогай чарцёжных інструментаў; вылічае перыметр многавугольнікаў; плошчу прамавугольніка (квадрата);
здабывае і інтэрпрэтуе матэматычную інфармацыю, прадстаўленую ў выглядзе тэксту, малюнка, схемы, табліцы, дыяграмы, лікавага і літарнага выразу або роўнасці; супастаўляе паміж сабой розныя віды інфармацыі (тэкст і малюнак, табліцу і дыяграму, выраз і схему, іншае) і выкарыстоўвае іх для выканання матэматычных заданняў; прадстаўляе колькасную інфармацыю з дапамогай розных знакава-сімвалічных сродкаў; 
выкарыстоўвае вывучаную матэматычную тэрміналогію.

ЗМЕСТ ВУЧЭБНАГА ПРАДМЕТА. АСНОЎНЫЯ ВУЧЭБНЫЯ ДЗЕЯННІ. 
АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

	Змястоўныя лініі вучэбнай праграмы:
Лікі і вылічэнні – 60 гадзін
Тэкставыя арыфметычныя задачы – 8 гадзін
Геаметрычныя фігуры і велічыні – 12 гадзін
Работа з дадзенымі – 5 гадзін
Колькасць гадзін па кожнай змястоўнай лініі роўная колькасці ўрокаў з адпаведнай тэмай па вывучэнні новага матэрыялу. 

Урокі замацавання – 22 гадзіны (размеркаванне гэтых гадзін у графіку навучання будзе рэкамендавана ў каляндарна-тэматычным планаванні або ажыццёўлена па выбары настаўніка з улікам асаблівасцяў класа, у якім вядзецца навучанне, і зместу матэрыялу ў падручніку). 
Урокі паўтарэння – 12 гадзін (у канцы першага года навучання).

Кантрольная работа – 1 гадзіна ў 2-м паўгоддзі.
Праверка навыкаў вуснага лічэння – на ўроку замацавання ў 2-м паўгоддзі

	
Лікі і вылічэнні (60 гадзін)

	Змест вучэбнага прадмета
	Асноўныя вучэбныя дзеянні
	Асноўныя патрабаванні
да вынікаў вучэбнай дзейнасці


	Лікі
Падрыхтоўка да вывучэння лікаў і арыфметычных дзеянняў (лік прадметаў у межах 20, парадкавы лік, параўнанне колькасці мностваў, прасторавыя і часавыя ўяўленні). Лікі ад 1 да 20. Адназначныя і двухзначныя лікі. Колькасны і парадкавы лік прадметаў у межах 20. Лік 0. Знакі «+» і «–». Знакі «>», «<», «=». Параўнанне груп прадметаў па колькасці, параўнанне лікаў у межах 20. Састаў адназначных лікаў. Дзесятковы склад лікаў ад 10 да 20, разрады дзясяткаў і адзінак.
Вылічэнні
Табліца складання адназначных лікаў у межах 10 і адпаведныя выпадкі аднімання. Назвы кампанентаў і выніку дзеянняў складання і аднімання. Перамяшчальная ўласцівасць складання. Узаемасувязь паміж кампанентамі і вынікам дзеяння складання.
Пазатаблічнае складанне і адніманне лікаў у межах 20 без пераходу праз дзясятак, запіс вылічэнняў у 1-2 дзеянні. 
Падбор невядомага кампанента складання (аднімання) па вядомых кампаненце і выніку.
Падбор невядомага кампанента ў запісах пры параўнанні лікаў
	Лік прадметаў у межах 20 з дапамогай колькасных і парадкавых лічэбнікаў. 
Чытанне і запіс лікаў у межах 20.
Параўнанне колькасці мностваў, якія змяшчаюць да 20 элементаў, і лікаў у межах 20. 
Складанне схем і роўнасцяў, якія ілюструюць склад лікаў у межах 10.
Распазнаванне адназначных і двухзначных лікаў у межах 20, вылучэнне разрадаў дзясяткаў і адзінак. 
Складанне і чытанне прыкладаў (выразаў і роўнасцяў), якія адпавядаюць практычным дзеянням з наглядным матэрыялам. 
Складанне і адніманне лікаў у межах 20 без пераходу праз дзясятак.
Запіс вылічэнняў у межах 20 без дужак у 1-2 дзеянні.
Складанне і чытанне запісаў пры параўнанні лікаў (няроўнасці).
Аднаўленне запісаў (роўнасці і няроўнасцей) з прапушчанымі кампанентамі. 


Аналіз лікаў (дзясяткі, адзінкі) і роўнасцяў (кампаненты сумы і рознасці).
Сінтэз – складанне лікаў з дзясяткаў і адзінак, складанне выразаў, роўнасці і няроўнасцей з лікаў, знакаў дзеянняў і знакаў параўнання. 
Параўнанне лікаў, выразаў, роўнасцяў па вылучанай прыкмеце (вызначэнне падабенства і адрознення).
Класіфікацыя лікаў, выразаў, роўнасцяў па адной прыкмеце.
Усталяванне заканамернасцяў (правілаў, па якіх складзены шэраг лікаў, выразаў, роўнасцяў).
Разуменне лікавай інфармацыі, прадстаўленай у табліцы і піктаграфічнай дыяграме.
Параўнанне і выбар вучэбных мадэляў (малюнкаў, схем, табліц) да выразаў і роўнасцяў.
Параўнанне, выбар, складанне выразаў і роўнасцяў да вучэбных мадэляў (малюнкаў, схем, табліц).
Іншыя
	Вучань лічыць прадметы ў межах 20 з дапамогай колькасных і парадкавых лічэбнікаў. Чытае і запісвае лікі ў межах 20. Параўноўвае групы прадметаў па колькасці і лікі ў межах 20. 
Разумее сэнс знакаў «+», «–», «>», «<», «=» і выкарыстоўвае іх пры складанні матэматычных запісаў (выразаў, роўнасцей, няроўнасцей).
Складае схемы і роўнасці, якія ілюструюць склад лікаў у межах 10. 
Распазнае адназначныя і двухзначныя лікі ў межах 20, называе разрад дзясяткаў і разрад адзінак. 
Складае і чытае прыклады (выразы і роўнасці), якія адпавядаюць практычным дзеянням з наглядным матэрыялам. 
Выконвае складанне і адніманне лікаў у межах 20 без пераходу праз дзясятак. 
Выконвае вылічэнні ў 1–2 дзеянні без дужак з лікамі ў межах 20.  
Складае і чытае запісы пры параўнанні лікаў (няроўнасці).
Аднаўляе запісы (роўнасці і няроўнасці) з прапушчанымі кампанентамі.

Аналізуе лікі (вылучае дзясяткі, адзінкі) і роўнасці (называе кампаненты сумы і рознасці).
Складае лікі з дзясяткаў і адзінак; выразы, роўнасці і няроўнасці з лікаў, знакаў дзеянняў і знакаў параўнання.
Параўноўвае колькасці, выразы, роўнасці па вылучанай прыкмеце.
Класіфікуе колькасці, выразы, роўнасці па адной прыкмеце.
Усталнаўлівае заканамернасці (правілы, па якіх складзены шэраг лікаў, выразаў, роўнасцяў).
Разумее лікавую інфармацыю, прадстаўленую ў табліцы і піктаграфічнай дыяграме.
Параўноўвае і выбірае навучальныя мадэлі (малюнкі, схемы, табліцы) да выразаў і роўнасцей. 
Параўноўвае, выбірае, складае выразы і роўнасці да вучэбных мадэлей (малюнкаў, схем, табліц)

	Тэкставыя арыфметычныя задачы (8 гадзін)

	Кампаненты задачы: умова задачы, пытанне (патрабаванне) задачы, рашэнне задачы, адказ задачы).
Простыя задачы (тэкставыя задачы, якія вырашаюцца адным дзеяннем), якія раскрываюць канкрэтны сэнс дзеянняў складання і аднімання.
Простыя задачы на павелічэнне і памяншэнне колькасці на некалькі адзінак (прамая форма)


	Засваенне назваў кампанентаў задачы, узаемасувязі паміж умовай і пытаннем.
Абгрунтаванне выбару арыфметычнага дзеяння да простай задачы з дапамогай практычных дзеянняў з наглядным матэрыялам, кароткім запісам, малюнкам, схемай.
Рашэнне простых задач, якія раскрываюць канкрэтны сэнс дзеянняў складання і аднімання. 
Рашэнне простых задач на павелічэнне і памяншэнне колькасці на некалькі адзінак (прамая форма).


Аналіз тэксту задачы (вылучэнне ўмовы і пытання/патрабавання, дадзеных і шуканага).
Сінтэз – складанне тэкставай задачы з асобных кампанентаў (дадзеных ўмовы, шуканага).
Параўнанне тэкстаў задач, тэксту і яго вучэбнай мадэлі (малюнка, схемы, табліцы, піктаграфічнай дыяграмы) з мэтай вызначэння падабенства (інварыянта) і адрозненняў.
Чытанне і разуменне інфармацыі да тэкставай задачы, прадстаўленай у выглядзе малюнка, кароткага запісу, табліцы, схемы, піктаграфічнай дыяграмы.
Параўнанне і выбар вучэбных мадэляў (малюнкаў, кароткіх запісаў, табліц, схем, піктаграфічных дыяграм) да тэкставай задачы.
Планаванне дзеянняў па рашэнні тэкставай задачы, прытрымліванне складзенаму плану.
Іншыя
	Вучань аналізуе тэкст задачы. Вылучае ўмову, пытанне (патрабаванне) задачы. Вылучае рашэнне і адказ задачы.
Абгрунтоўвае выбар арыфметычнага дзеяння для вырашэння задачы з дапамогай практычных дзеянняў з прадметамі і з дапамогай схем. 
Запісвае рашэнне і адказ задачы.
Рашае простыя задачы, якія раскрываюць сэнс дзеянняў складання і аднімання. 
Рашае простыя задачы на павелічэнне і памяншэнне колькасці на некалькі адзінак (прамая форма). 

Аналізуе тэкст задачы (вылучае ўмова і пытанне / патрабаванне, дадзеныя і шуканае). 
Сінтэзуе – складае тэкставую задачу з асобных кампанентаў (дадзеных ўмовы, шуканага).
Параўноўвае тэксты задач, тэкст і яго вучэбную мадэль (малюнак, схему, табліцу, піктаграфічную дыяграму) з мэтай вызначэння падабенства (інварыянта) і адрозненняў.
Чытае і разумее інфармацыю да тэкставай задачы, прадстаўленай у выглядзе малюнка, кароткага запісу, табліцы, схемы, піктаграфічнай дыяграмы.
Параўноўвае і выбірае вучэбныя мадэлі (малюнкі, кароткія запісы, табліцы, схемы, піктаграфічныя дыяграмы) да тэкставай задачы.
Плануе дзеянні па рашэнні тэкставай задачы, прытрымліваецца складзенаму плану


	Геаметрычныя фігуры і велічыні (12 гадзін)

	Геаметрычныя фігуры
Уласцівасці фігур: колер, форма, памер. Прасторавыя ўяўленні: уверсе, унізе, вышэй, ніжэй, злева, справа, перад, за, паміж, побач. 
Назвы геаметрычных фігур (кропка, прамая, адрэзак, круг, трохвугольнік, квадрат, прамавугольнік). 


Велічыні
Даўжыня. Адзінкі даўжыні (дэцыметр, сантыметр), суадносіны паміж імі. Лінейка.
Час. Часавыя ўяўленні: спачатку, потым, раней, пазней, да, пасля; поры года, дні тыдня; раніца, дзень, вечар, ноч. Адзінка часу (гадзіна). 
Маса. Адзінка масы (кілаграм). Вагі. 
Ёмістасць. Адзінка ёмістасці (літр). 
Грошы. Рубель. Капейка. Манета. Купюра  

	Распазнаванне геаметрычных фігур (кропка, прамая, адрэзак, круг, трохвугольнік, квадрат, прамавугольнік). Класіфікацыя геаметрычных фігур па колеры, форме, памеры.
Параўнанне прадметаў па даўжыні. Пабудова кропкі, прамой і адрэзка на нелінаванай паперы і на паперы з разліноўкай у клетку. Вымярэнне даўжыні адрэзка з дапамогай лінейкі. Пабудова адрэзка з зададзеным значэннем даўжыні.
Параўнанне, складанне і адніманне значэнняў даўжыні. Выраз значэнняў даўжыні ў дэцыметрах і сантыметрах.
Выкарыстанне часовых катэгорый для апісання моманту здзяйснення падзеі і паслядоўнасці падзей.
Вызначэнне часу з дапамогай цыферблатнага гадзінніка з дакладнасцю да гадзіны.
Параўнанне прадметаў па масе з дапамогай рычажных вагаў. Вызначэнне масы прадметаў з дапамогай вагаў і гір з дакладнасцю да кілаграма (па малюнку). Параўнанне, складанне і адніманне значэнняў масы.
Параўнанне і вымярэнне ёмістасцяў сасудаў з дапамогай меркі ў 1 л. Параўнанне, складанне і адніманне значэнняў ёмістасці.
Распазнаванне манет і купюр. Выкарыстанне манет вартасцю ў 1, 2, 5, 10 і 20 капеек, 1, 2 рублі, купюр вартасцю ў 5, 10 і 20 рублёў у задачах і практычных заданнях.  







Аналіз геаметрычных фігур (дзяленне фігур на часткі).
Сінтэз (складанне геаметрычнай фігуры з асобных частак). 
Параўнанне геаметрычных фігур па выбранай прыкмеце (форма, колер, памер).
Класіфікацыя геаметрычных фігур па адной прыкмеце.
Выяўленне заканамернасцяў (правілаў, па якіх складзены рад геаметрычных фігур). 
Планаванне дзеянняў па вымярэнні велічынь з дапамогай вымяральных інструментаў.
Іншыя
	Вучань параўноўвае прадметы па колеры, форме, памеры. Парадкуе прадметы па памеры. Усталёўвае заканамернасці ў размяшчэнні прадметаў.
Распазнае геаметрычныя фігуры (кропка, прамая, адрэзак, круг, трохвугольнік, квадрат, прамавугольнік). Класіфікуе геаметрычныя фігуры па колеры, форме, памеры.
Параўноўвае прадметы па даўжыні на аснове пачуццёвага ўспрымання і з дапамогай вымярэнняў.
Будуе кропку, прамую, адрэзак на нелінаванай паперы і на паперы з разліноўкай ў клетку. Будуе адрэзкі з зададзенымі значэннямі даўжыні.
Параўноўвае, складае і адымае значэнні даўжыні. Выражае значэнні даўжыні ў дэцыметрах і сантыметрах.
Выкарыстоўвае часавыя катэгорыі для апісання моманту здзяйснення падзеі і паслядоўнасці падзей.
Вызначае час з дапамогай цыферблатнага гадзінніка з дакладнасцю да гадзіны.
Параўноўвае прадметы па масе з дапамогай рычажных вагаў. Вызначае масу прадметаў з дапамогай вагаў і гір з дакладнасцю да кілаграма (па малюнку). Параўноўвае, складае і адымае значэнні масы.
Вымярае ёмістасць сасудаў з дапамогай меркі ў 1 л. Параўноўвае, складае і адымае значэнні ёмістасці. 
Распазнае манеты і купюры. Выкарыстоўвае мадэлі манет вартасцю ў 1, 2, 5, 10 і 20 капеек, 1 і 2 рублі, мадэлі купюр вартасцю 5, 10 і 20 рублёў у задачах і практычных заданнях. Набірае грашовую суму з дапамогай мадэляў манет і купюр у межах 20 капеек; 20 рублёў.
Аналізуе геаметрычныя фігуры (дзеліць геаметрычныя фігуры на часткі).
Сінтэзуе (складае геаметрычную фігуру з асобных частак). 
Параўноўвае геаметрычныя фігуры па выбранай прыкмеце (форма, колер, памер).
Класіфікуе геаметрычныя фігуры па адной прыкмеце.
Выяўляе заканамернасці (правілы, па якіх складзены рад геаметрычных фігур).
Плануе дзеянні па вымярэнні велічынь з дапамогай вымяральных інструментаў

	
Работа з дадзенымі (5 гадзін)

	Збор дадзеных. Інтэрпрэтацыя і прадстаўленне дадзеных з дапамогай табліцы, схем, дыяграм

	Апісанне рэальных сітуацый для збору дадзеных.
Чытанне і разуменне табліц, схем, піктаграфічных дыяграм. 
Дапаўненне табліц, схем і піктаграфічных дыяграм колькаснымі дадзенымі.











Аналіз рэальнай сітуацыі для збору дадзеных (колькасныя і няколькасныя дадзеныя).
Сінтэз (дапаўненне табліц, схем і піктаграфічных дыяграм колькаснымі дадзенымі). 
Параўнанне розных формаў прадстаўлення дадзеных (табліца, схема, піктаграфічная дыяграма), вылучэнне падабенства (інварыянта) і адрозненняў.
Іншыя
	Вучань знаходзіць і апісвае рэальныя сітуацыі для збору дадзеных.
Разумее інфармацыю, прадстаўленую ў табліцы, здабывае дадзеныя з радкоў (слупкоў) табліцы. 
Разумее інфармацыю, прадстаўленую на схеме, выяўляе адпаведнасць паміж схемай, малюнкам, матэматычным запісам. 
Разумее інфармацыю, прадстаўленую на піктаграфічнай дыяграме, выяўляе адпаведнасць паміж колькаснымі дадзенымі ў рэальнай сітуацыі і іх адлюстраваннем на дыяграме.
Дапаўняе табліцы, схемы і піктаграфічныя дыяграмы колькаснымі дадзенымі, адпаведнымі рэальнай сітуацыі або яе апісанню ў тэкставай задачы.
Аналізуе рэальную сітуацыю для збору дадзеных (колькасныя і няколькасныя дадзеныя).
Сінтэзуе (дапаўненне табліц, схем і піктаграфічных дыяграм колькаснымі дадзенымі). 
Параўноўвае розныя формы прадстаўлення дадзеных (табліца, схема, піктаграфічная дыяграма), вылучэнне падабенства (інварыянта) і адрозненняў





